ક્રિષ્ના શૈક્ષણિક સંસ્થામાં ૧ર ઓકટોબર શુકવારે બપોરના ૪ વાગ્યે કોઈ આંગડિયા વાળાએ આવીને પ્રો વલ્લભ ડોબરીયા ના નામનું પાર્સલ હોઈ તેમને બોલાવવાનું કહેતા ડોબરીયાએ ક્લાસમાંથી તેની પાસે આવીને પાર્સલ સ્વીકારેલું અને મોબાઇલ ફોનમાં ડિજિટલ સહિ કરી આપી હતી. પાર્સલ ઉપર રહેલ કવરમાં લખેલ હતું કે આ પાર્સલ તેમના ભૂતપૂર્વ વિદ્યાર્થીએ મોકલેલ હતું જેમાં લખેલું હતું કે ‘મને દિલ્હીમાં સારી પોસ્ટ મળી ગયેલ છે. આ પાર્સલ માં એક ગણેશ મૂર્તિ અને એક ચેક આપને મોકલું છું. આ પાર્સલ રવિવારે સાંજના 6-10 કલાકે તમારા સમગ્ર પરિવાર સાથે મળીને ખોલજો અને તમારા પુત્રના હાથે ખોલાવજો. આવો મેસેજ સાથેના કવર માં હોવાથી પ્રો ડોબરિયાએ પાર્સલ ઓફિસમાં રાખી દીધુ હતું. ત્યારબાદ રવિવારના આ પાર્સલ બોમ્બ ખોલવાનો હતો પણ વલ્લભભાઇએ પોલીસને જણાવ્યા મુજબ, તેઓ ભૂલી ગયા હતા અને સોમવારના સાંજે પાર્સલ હાથમાં લેતા તેમને શંકા જતા ઉપલેટા પોલીસને જાણ કરવામાં આવી હતી.